**ПРОЕКТ!**

**Наредба за изменение и допълнение на Наредба № 4 от 5 април 2013 г. за условията** и **изискванията за изграждането и експлоатацията на инсталации за изгаряне и инсталации за съвместно изгаряне на отпадъци (Обн. ДВ. бр.36 от 16 Април 2013г., изм. и доп. ДВ. бр.82 от 5 Октомври 2018г.)**

**§ 1**. Член 52 се изменя така:

„Чл. 52. Нормите за допустими емисии в отпадъчните води от газоочистката са спазени, когато:

1. за веществата по чл. 50, т. 2 - едновременно в изискванията за 95 % и за 100 % от измерените стойности не превишават съответните НДЕ, съгласно приложение № 4;

2. за всяко от веществата по чл. 50, т. 3 - не повече от едно измерване годишно превишава НДЕ, съгласно приложение № 4, или в случай на извършени над двадесет проби годишно, не повече от 5 % от всички тези проби превишават НДЕ, съгласно приложение № 4;

3. за веществата по чл. 50, т. 4 - нито един от резултатите от измерванията не превишава НДЕ, съгласно приложение № 4.“

§2. В Приложение № 1 към чл. 4, ал. 1, „Изисквания към методите и средствата за измерване“ се правят следните допълнения:

1. Накрая на т. 2 се добавя:

„Автоматичните измервателни системи се контролират чрез паралелни измервания по контролните методи поне веднъж годишно.“;

2. Създава се т. 5:

„5. Емисиите във въздуха и във водите се измерват периодично в съответствие с точки 1 и 2.“

**ЗАКЛЮЧИТЕЛНА РАЗПОРЕДБА**

**§3.** Наредбата влиза в сила в деня на обнародването й в „Държавен вестник“.